31980R0680
L 076/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 680/80 НА СЪВЕТА
от 18 март 1980 година
относно сключването на споразумения под формата на размяна на писма за коригиране на някои квоти с нулево мито, открити от Обединеното кралство в съответствие с Протокол № 1 към съответните споразумения за свободна търговия между Европейската икономическа общност и Република Финландия, Кралство Норвегия и Кралство Швеция
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че Споразуменията за свободна търговия между Европейската икономическа общност и Република Финландия (1), между Европейската икономическа общност и Кралство Норвегия (2) и между Европейската икономическа общност и Кралство Швеция (3) са подписани в Брюксел съответно на 5 октомври 1973 г., 14 май 1973 г. и 22 юли 1972 г.;
като има предвид, че следва да се коригират някои безмитни квоти, открити от Обединеното кралство в съответствие с Протокол № 1 към гореупоменатите Споразумения за свободна търговия, и да се одобрят договорените в този смисъл Споразумения под формата на размяна на писма,
ПРИЕ НАСТОЯЩИЯ РЕГЛАМЕНТ:
Член 1
Общността одобрява Споразуменията под формата на размяна на писма за коригиране на някои безмитни квоти, открити от Обединеното кралство в съответствие с Протокол № 1 към Споразуменията за свободна търговия между Европейската икономическа общност и Република Финландия, между Европейската икономическа общност и Кралство Норвегия и между Европейската икономическа общност и Кралство Швеция.
Текстовете на споразуменията са приложени към настоящия регламент.
Член 2
Председателят на Съвета е оправомощен да определи лицето, което е упълномощено да подпише споразуменията от името на Общността, с което те да придобият обвързваща сила за Общността.
Член 3
Настоящият регламент влиза в сила на третия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 март 1980 година.